คลื่นฟ้า

คลื่นฟ้า ()
คือ เทคนิคการส่งคลื่นวิทยุข้ามแนวขอบฟ้าของโลก โดยอาศัยคุณสมบัติการสะท้อนคลื่นวิทยุบางย่านความถี่ของบรรยากาศชั้นไอโอโนสเฟียร์

โดยปกติ การสื่อสารวิทยุระหว่างสถานีที่อยู่ห่างไกลกันมากๆ จะมีอุปสรรคจากความโค้งของผิวโลก ทำให้สถานีส่งไม่สามารถส่งคลื่นไปยังสถานีรับได้ในแนวตรง,
แต่ด้วยคุณสมบัติของบรรยากาศโลกชั้นไอโอโนสเฟียร์ ที่อากาศแตกตัวเป็นประจุไฟฟ้า ซึ่งสะท้อนคลื่นวิทยุบางย่านความถี่
ทำให้สามารถทำการส่งคลื่นวิทยุไปยังสถานีรับที่ไกลเลยเส้นขอบฟ้า ข้ามประเทศหรือข้ามทวีปได้ โดยอาศัยการสะท้อนจากบรรยากาศชั้นนี้แทน

การส่งวิทยุด้วยคลื่นฟ้า จะใช้ได้ดีในช่วงความถี่วิทยุคลื่นสั้น (3 - 30 MHz)
จึงนิยมใช้ในสถานีวิทยุคลื่นสั้นทางไกล และใช้ในวงการวิทยุสมัครเล่น, ส่วนวิทยุคลื่นกลาง (300 KHz - 3 MHz)
สามารถใช้การส่งผ่านคลื่นฟ้าได้เช่นกัน แต่ทำได้เฉพาะในสภาพบรรยากาศเวลากลางคืนเท่านั้น

ดูเพิ่ม
 คลื่นดิน (Groundwave propagation) เป็นการส่งคลื่นวิทยุโดยให้หักเหไปตามแนวโค้งของโลกโดยตรง ใช้กับคลื่นวิทยุความถี่ต่ำ (ในย่าน MF หรือ HF ช่วงต้น)
 คลื่นตรง (Line-of-sight propagation) เป็นการส่งคลื่นวิทยุไปยังสถานีรับในแนวเส้นตรง, ใช้เป็นหลักในคลื่นวิทยุความถี่สูง
 เครื่องทวนสัญญาณวิทยุ (Radio repeater) เป็นอีกทางเลือกในการแก้ปัญหากรณีที่สถานีรับส่งไม่สามารถส่งคลื่นวิทยุถึงกันได้โดยตรง

อ้างอิง

วิศวกรรมการแพร่สัญญาณ
ไอโอโนสเฟียร์